ສະຫະລັດ ສະເໜີໃຫ້ ລາງວັນຄ່າຫົວ 20 ລ້ານໂດລາ ສຳຫລັບ ພວກຜູ້ນຳກຸ່ມ ລັດ ອິສລາມ
ສະຫະລັດ ອາເມຣິກາ ໄດ້ປະກາດ ມອບເງິນລາງວັນ 20 ລ້ານໂດລາ ສຳຫລັບຂໍ້ມູນ ທີ່ນຳໄປສູ່ການຈັບກຸມ ຜູ້ນຳຂັ້ນສູງຂອງກກຸ່ມອິສລາມ ສີ່ຄົນ.
ສະຫະລັດອາເມຣິກາສະເໝີ ໃຫ້ລາງວັນຄ່າຫົວສູງເຖິງ $20 ລ້ານ ສຳລັບຂໍ້ມູນ ທີ່ສາມາດນຳໄປສູ່ການຈັບກຸມຜູ້ນຳຂັ້ນສູງ 4 ຄົນຂອງກຸ່ມ ລັດອິສລາມ ຫລື IS ໃນ 4 ຄົນນັ້ນ ລວມມີ Abu Mohammed al-Adnani ໂຄ ສົກທາງການ ຂອງກຸ່ມ ກະຊວງການຕ່າງປະເທດສະຫະລັດ ເອີ້ນຜູ້ກ່ຽວວ່າ “ສື່ຫລັກ” ສຳລັບການປ່ອຍສານ ຫລືຂໍ້ຄວາມ ຂອງກຸ່ມ IS ອອກໄປ ລວມທັງຄຳຮຽກຮ້ອງໃຫ້ທຳການໂຈມ ຕີຊາວຕາເວັນຕົກ ສ່ວນອີກສາມຄົນແມ່ນ Abd al Rahman Mustafa al-Qaduli, ອາດີດຮອງຫົວໜ້າກຸ່ມລັດອິສລາມ; Tarkhan Tayumurazovich Bastirashvili ຜູ້ຄວບຄຸມຄຸກຂອງກຸ່ມ IS ບ່ອນທີ່ໂຕປະກັນຕ່າງປະເທດໄດ້ຖືກກັກຂັງ ໄວ້ ແລະ Tarig Bin al Tahar Bin al Falih al-Awni al-Harzi ທີ່ກະຊວງການຕ່າງ ປະເທດສະຫະລັດເອີ້ນວ່າ ເປັນຜູ້ໜຶ່ງໃນບັນດາ ສະມາຊິກຊຸດທຳອິດໆຂອງກຸ່ມ IS ແລະ ເປັນຜູ້ຈັດຫາເງິນທຶນມາໃຫ້ກຸ່ມກໍ່ການຮ້າຍດັ່ງກ່າວ ເງິນລາງວັນຄ່າຫົວນີ້ ໄດ້ຖືກສະເໜີໃຫ້ຜ່ານໂຄງການ ລາງວັນເພຶ່ອຄວາມຍຸດຕິທຳຂອງ ສະຫະລັດ, ເຊິ່ງໄດ້ຈ່າຍເງິນ ຫລາຍກວ່າ $125 ລ້ານ ສຳລັບຂໍ້ມູນ ກ່ຽວກັບພວກກໍ່ການ ຮ້າຍທີ່ສະຫະລັດຕ້ອງການໂຕ ນັບຕັ້ງແຕ່ໂຄງການນີ້ໄດ້ເລີ່ມຕົ້ນຂຶ້ນ ໃນປີ 1984